Olmazor tumani hokimi o‘rinbosari lavozimidan chetlashtirildi

Toshkentning Olmazor tumani hokimining kapital qurilish, kommunal xo‘jalik, obodonlashtirish, sanoat va tadbirkorlik masalalari bo‘yicha o‘rinbosari Abdurasul Vahobov lavozimidan chetlashtirildi. Bu xabarni Prezident administratsiyasi huzuridagi Axborot va ommaviy kommunikatsiyalar agentligi direktori Komil Allamjonov o‘zining Telegram-kanalida tasdiqladi.
«Xabaringiz bor, bugun „Kun.uz“ muxbiriga hujum qilgan Olmazor tumani hokimi o‘rinbosari Abdurasul Vahabov o‘z lavozimidan ozod qilindi.Shu munosabat bilan biz yana bir bor ta’kidlaymizki, Axborot va ommaviy kommunikatsiyalar agentligi har bir jurnalist va blogerni uning huquqlari buzilishidan himoya qilishni davom ettiradi», — deb yozdi u.
Hokim o‘rinbosari lavozimidan chetlashtirilgani haqidagi xabarlar paydo bo‘lganidan so‘ng Toshkent hokimiyati «Gazeta.uz»ga ushbu ma’lumotni rad etdi. Poytaxt ma’muriyatining Telegram-kanalida ham raddiya e’lon qilindi, biroq keyinroq xabar o‘chirildi.
Kun.uz O‘zbekiston Bosh prokuraturasidagi axborot manbasiga tayanib Toshkent prokurori Bahriddin Vahobov Toshkent hokimi Jahongir Ortiqxo‘jayev nomiga Olmazor tumani hokimi o‘rinbosari Kun.uz muxbirini jinoyat sodir etganlikda ayblagan bilan bog‘liq hodisa yuzasidan bilan taqdimnoma kiritgani haqida xabar qildi.

Bosh prokuraturaning aniqlik kiritishicha, Toshkent prokuraturasining tuman rahbari o‘rinbosariga qarshi ish qo‘zg‘atishni rad etish to‘g‘risidagi qarori bekor qilinib, ish qayta ko‘rib chiqishga yuborilgan.
Eslatib o‘tamiz, 16 avgust kuni Kun.uz Abdurasul Vahobov muxbirlariga hujum qilgani haqida xabar qilgan edi. Hokim o‘rinbosari javob tariqasida yo‘llagan videomurojaatida jurnalist Rahmatulla Isroilov o‘zini nomunosib tutgani, yer ajratishda yordam berishni so‘ragani, pul taklif qilgani va tanqidiy materiallar chop etish bilan tahdid qilganini ta’kidladi.
Rahmatulla Isroilov amaldorning ko‘zlarini tuhmat dedi va nashr Bosh prokuraturaga Abdurasul Vahobovga nisbatan chora ko‘rish to‘g‘risida shikoyat yozdi.